Lagje ukrainase të përçara nga konflikti
Një pjesë e banorëve të Papasnës i frikësohen rikthimit të rebelëve, ndërsa pjesa tjetër i mirëpret ata.
Banorët e Donetskut dhe Luhanskut në Ukrainën lindore gjenden në epiqendrën e betejës që po zhvillojnë separatistët e mbështetur nga Rusia, të cilët duan të rimarrin përsëri territorin që ata e kontrollonin vitin e kaluar në fillim të konfliktit. Shumë banorë lokalë janë të shqetësuar dhe të frikësuar, por të tjerët e mirëpresin një ndryshim të tillë, madje edhe në momentet kur rebelët bombardojnë lagjet e tyre. Korrespondenti i Zërit të Amerikës Al Pessin njofton nga qyteti Papasna, në distriktin e Luhanskut, vetëm 15 kilometra largë vijës së frontit të vendosur nga qeveria e Ukrainës. Rrënojat janë dëshmi e shtëpisë, që zyrtarët thonë se u shkatërruar këtë javë pasi u godit nga një raketë ruse. Pronarja e saj, Valentina, ndodhej në shtëpi kur ra raketa. Ajo thotë se gjatë sulmit ishte goditur në kokë dhe nuk mund të shihte, por arriti të zvarritej në drejtim të portës së shtëpisë. Burri i saj Yuri mban në duar ato që ai thotë se janë fragmente të raketave. Ai thotë se autoritetet i pastruan copat e tyre të mëdha. Yuri dhe Valentina kanë lëvizur në një apartament diku tjetër në qytet, por Valentina thotë se ajo nuk do të shkojë më larg. Poshtë rrugës, ardhja e gazetarëve dhe zyrtarëve ukrainas shkakton një përplasje. Disa fqinj duan që kryengritësit të kthehen. Ky burrë i ka dërguar fëmijët e tij në Rusi. Fqinji i tij dëshiron që gjërat të jenë ashtu siç ishin para fillimit të luftës. Në bashkinë e qytetit, puonjësit po përpiqen të riparojnë dritaret dhe çatinë e dëmtuar, dhe janë të shqetësuar nga përparimi i rebelëve. thotë Natalia, një punonjëse e bashkisë. thotë Olga, një punonjëse e bashkisë. Një statujë e Leninit ende ndodhet në sheshin e qytetit Papasna. Errësira e dimrit duket se nxjerr në pah gjendjen shpirtërore të qytetit, që po përjeton një histori me pasoja gjeopolitike. Pavarësisht nga prirjet e tyre politike, banorët e ndjejnë ndryshimin e thellë që mund të vijë përsëri në qytetin e tyre dikur të zakonshëm që jo shumë kohë më parë nuk figuronte fare në titujt e lajmeve.